
ఇన్ఫోసిస్ నిర్ణయం.. వచ్చే రెండేళ్లలో నాలుగు ఇన్నోవేషన్ సెంటర్స్న్యూఢిల్లీ: అమెరికా ఉద్యోగాలు  అమెరికన్లకే అన్న ట్రంప్ ప్రభుత్వ నినాదానికి  భారతీయ ఐటి దిగ్గజం ఇన్ఫోసిస్ ఆచరణ రూపం ఇవ్వనుంది. వచ్చే  రెండేళ్ల కాలంలో అమెరికాలో నాలుగు కొత్త డెవల్పమెంట్ సెంటర్స్ను ఏర్పాటు చేయడంతో పాటు   10 వేల మంది అమెరికన్లను నియమించనున్నట్టు ఇన్ఫోసిస్ వెల్లడించింది. ఆర్టిఫీషియల్ ఇంటలిజెన్స్ , మెషిన్ లెర్నింగ్ వంటి కొత్త టెక్నాలజీల్లో నాలుగు ఇన్నోవేషన్ సెంటర్స్ను ప్రారంభించనున్నట్టు ఇన్ఫీ వెల్లడించింది. ఈ నాలుగు కేంద్రాల్లో మొదటి కేంద్రాన్ని అమె  రికా వైస్ ప్రెసిడెంట్ మైక్ పెన్స్ సొంత రాష్ట్రం ఇండియానాలో ప్రారంభిస్తారు. 2021 నాటికి ఈ ఒక్క కేంద్రంలోనే 2000 మంది అమెరికన్లకు ఉద్యోగాలు వచ్చే అవకాశం ఉంది. మరో మూడు కేంద్రాలను ఎక్కడ ఏర్పాటు చేసేది తర్వాత నిర్ణయిస్తారు. ఈ 4 కేంద్రాలు కొత్త టెక్నాలజీల్లో ఇన్నోవేషన్పై దృష్టి సారించడంతో పాటు ఉద్యోగులకు అవసరమైన శిక్షణను అందిస్తాయి. ఫైనాన్షియల్ సర్వీసులు, ఉత్పత్తులు రంగం, ఆరోగ్య సర్వీసులు, రిటైల్, విద్యుత విభాగాల్లో అమెరికాలోని ముఖ్యమైన క్లయింట్లకు అవసరమైన సేవలను అందించేందుకు కూడా ఈ కేంద్రాలు ఉపయోగపడుతాయి.అమెరికా మార్కెటే కీలకం..దేశీయ ఐటి కంపెనీల్లో ద్వితీయ స్థానంలో ఉన్న ఇన్ఫోసిస్ రెవెన్యూలో దాదాపు 60 శాతం రాబడి అమెరికా మార్కెట్ నుంచే లభిస్తోంది. 2016-17లో ఇన్ఫోసిస్ రాబడి మొత్తం 1,020 కోట్ల డాలర్లు ఉంది. అంతర్జాతీయంగా ఇన్ఫోసి్సలో మొత్తం 2 లక్షల మంది పనిచేస్తున్నారు. ఉద్యోగాల విషయంలో ట్రంప్ ప్రభుత్వం అనుసరిస్తున్న కొత్త పాలసీతో ఇన్ఫోసిస్ కూడా తీవ్ర ఇక్కట్లను ఎదుర్కోవాల్సి వస్తోం ది. ట్రంప్ కొత్త వీసాల పాలసీ వల్ల విధిగా స్థానికులనే నియమించుకోవాల్సిన పరిస్థితి ఐటి కంపెనీలకు వచ్చింది. కొత్త పాలసీ ప్రకారం వీసాలు తీసుకొని అమెరికాకు ఉద్యోగులను పంపినా కంపెనీకి ఖర్చులు పెరుగుతాయి. స్థానికులను నియమించుకున్నా వేతన ఖర్చుల్లో పెరుగుదల ఉంటుంది. ఈ కొత్త పరిస్థితికి ఐటి కంపెనీలు సిద్ధమవుతున్నాయి. అమెరికా కొత్త వీసా నిబంధనల కారణంగా స్థానిక రిక్రూట్మెంట్ను పెంచడం లేదనీ, ముందు నుంచీ ఈ దిశగా తమ కంపెనీ చర్యలు తీసుకుంటోందని ఇన్ఫోసిస్ సిఇఒ విశాల్ సిక్కా చెప్పారు. గత మూడేళ్లుగా ఎఐ, వర్చువల్ రియాల్టీతో సహా కొత్త టెక్నాలజీల వాడకం పెరిగిందనీ, సంప్రదాయ ప్రాజెక్టుల్లోనూ ఆటోమేషన్ పెరిగిందని ఆయన తెలిపారు. ఈ నేపథ్యంలో  ఇప్పటివరకు అనుసరిస్తున్న గ్లోబల్ డెలివరీ మోడల్ స్థానే గ్లోబల్, లోకల్ టాలెంట్ కలగలిసిన మిక్స్తో ముందుకు పోవడం అనివార్యమైందని సిక్కా వివరించారు.మారుతున్నవాతావరణం..అంతర్జాతీయంగా బిజినెస్ వాతావరణంలో మార్పు కనిపిస్తోంది. దాదాపు అన్ని దేశాలూ పోటీ స్ఫూర్తికి విరుద్ధంగా  వాణిజ్య రక్షణ విధానాలను అనుసరిస్తున్నాయి. హెచ్1బి వీసాలకు సంబంధించి అమెరికా అనుసరిస్తున్న లాటరీ విధానం నుంచి గరిష్ఠ స్థాయిలో లబ్ది పొందడానికి వీలుగా ఇన్ఫోసిస్, టిసిఎస్ అవసరాన్ని మించి దరఖాస్తులు చేసి అక్రమాలకు పాల్పడినట్టుగా అమెరికా చేసిన ఆరోపణలు సంచలనం సృష్టించాయి. ఏటా అమెరికా 65 వేల హెచ్1బి వీసాలను జారీ చేస్తోంది. ఇవి కాకుండా మరో 20 వేల వీసాలను అమెరికాలో పట్టాలు తీసుకున్నవారికి కేటాయిస్తున్నారు. వాస్తవానికి ఈ మొత్తం వీసాల్లో ఇన్ఫోసిస్, టిసిఎ్సకు లభిస్తున్న వీసాల మొత్తం 8.8 శాతం కంటే మించడం లేదు.

infosis nirnayam.. vache rendellalo naalugu innovation centersneudilly: america udyogaalu  americanlake anna trump prabhutva ninaadaaniki  bhaarateeya aiti diggajam infosis aacharana roopam ivvanundi. vache  rendella kaalamlo americalo naalugu kotta devalpament centersnu erpaatu cheyadamtho paatu   10 vela mandi americanlanu niyaminchanunnattu infosis velladinchindi. artificial intalizens , meshin lerning vanti kotta technologyllo naalugu innovation centersnu praarambhinchanunnattu infi velladinchindi. ee naalugu kendraallo modati kendraanni ame  rika vais president maik pens sonta rashtram indianalo praarambhistaaru. 2021 naatiki ee okka kendramlone 2000 mandi americanlaku udyogaalu vache avakaasam undi. maro moodu kendraalanu ekkada erpaatu chesedi tarvaata nirnayistaaru. ee 4 kendraalu kotta technologyllo innoveshanpai drushti saarinchadamtho paatu udyogulaku avasaramaina sikshananu andistaayi. finansial sarveesulu, utpattulu rangam, aarogya sarveesulu, retile, vidyuta vibhaagaallo americaloni mukhyamaina clientlaku avasaramaina sevalanu andinchenduku kuudaa ee kendraalu upayogapadutaayi.america markete keelakam..desheeya aiti companyllo dviteeya sthaanamlo unna infosis revenulo daadaapu 60 saatam rabadi america market nunche labhistondi. 2016-17loo infosis rabadi mottam 1,020 kotla daalarlu undi. antarjaatiiyamgaa infosislo mottam 2 lakshala mandi panichestunnaaru. udyogaala vishayamlo trump prabhutvam anusaristunna kotta paalaseetho infosis kuudaa teevra ikkatlanu edurkovalsi vastom dhi. trump kotta veesaala polasy valla vidhigaa sthaanikulane niyaminchukovaalsina paristhiti aiti companylaku vachindi. kotta polasy prakaaram veesaalu teesukoni americaku udyogulanu pampina kampeneeki kharchulu perugutaayi. sthaanikulanu niyaminchukunnaa vetana kharchullo perugudala untundi. ee kotta paristhitiki aiti companylu siddhamavutunnaayi. america kotta veesa nibandhanala kaaranamgaa sthaanika recrutmentnu penchadam ledanee, mundu nunchi ee disagaa tama company charyalu teesukuntondani infosis cie visal sikka cheppaaru. gatha moodellugaa ai, varchuval realtytitho sahaa kotta technologyla vaadakam perigindanii, sampradaaya praajectulloonuu automation perigindani aayana telipaaru. ee nepathyamlo  ippativaraku anusaristunna global delivery modal sthaane global, lokal tallent kalagalisina miksto munduku povadam anivaaryamaindani sikka vivarinchaaru.maarutunnavaataavaranam..antarjaatiiyamgaa bijines vaataavaranamlo maarpu kanipistondi. daadaapu anni deshaaluu poty sphuurtiki viruddhamgaa  vaanijya rakshana vidhaanaalanu anusaristunnaayi. hehch1bi veesaalaku sambandhinchi america anusaristunna latery vidhaanam nunchi garishta sthaayilo labdi pondadaaniki veelugaa infosis, tcs avasaraanni minchi darakhaastulu chesi akramaalaku palpadinattuga america chesina aaropanalu sanchalanam srushtinchaayi. eta america 65 vela hehch1bi veesaalanu jaarii chestondi. ivi kakunda maro 20 vela veesaalanu americalo pattaalu teesukunnavaariki ketaayistunnaaru. vaastavaaniki ee mottam veesaallo infosis, tcsc labhistunna veesaala mottam 8.8 saatam kante minchadam ledu.